ایرانی تقویم

تقویمِ ہجریِ شمسی یا ایرانی تقویم دنیا میں رائج شمسی تقاویم میں سے ایک بہت قدیم تقویم ہے۔ جو ہزاروں سالوں سے ایرانی قدیم ترین تہذیبوں میں رائج تھی اور اب تک بعض ایرانی اس کو استعمال کرتے ہیں۔ اور اس کو خورشیدی (یعنی شمسی) تقویم کہتے ہیں۔ یہ تقویم گریگورین تقویم کے مقابلے میں سورج سے بہتر مطابقت رکھتی ہے۔
ایرانی تقویم کو ایرانی مسلمانوں نے شمسی ہجری تقویم میں بدل دیا اور اس کو “تقویم ہجری شمسی“ یا “سال نمائے ہجری خورشیدی“ بھی کہتے ہیں۔ یہ جدید ہجری تقویم ایران اور افغانستان کی سرکاری تقویم ہے۔ اور بعض دیگر ممالک میں بھی رائج ہے۔

وسط|600px

ایرانی ان قدیم ترین تہذیبوں میں سے ہیں جنھوں نے چاند کی بجائے سورج پر انحصار کرتے ہوئے اپنی تقویم بنائی۔ اس تقویم میں شمالی نصف کرہ میں بہار کا پہلا دن سال کا بھی پہلا دن ہوتا ہے جو 21 مارچ ہوتا ہے جسے نوروز کہتے ہیں۔

سال کے پہلے 6 مہینے لگاتار 31 دنوں کے ہوتے ہیں اور اس کے بعد 5 مہینے 30 دنوں کے ہوتے ہیں۔ بارھواں اور آخری مہینہ 29 دنوں کا ہوتا ہے مگر لیپ کے سال یعنی لوند کے سال میں یہ 30 دنوں کا ہوتا ہے۔

علم نجوم کے بارہ برج دراصل ایرانی تقویم کے مہینوں کے دری زبان میں نام ہیں۔

 ترتیب  دنوں کی تعداد  فارسی ایرانی کردی فارسی افغانی افغانی پشتو IPA مقامی رسم الخط رومن شدہ متن مقامی رسم الخط رومن  شدہ متن مقامی رسم الخط IPA مقامی رسم الخط 1 31 farvardin فروردین Xakelêwe خاكه ليوه hamal حمل wraj وری 2 31 ordibeheʃt اُردِیبهشت Golan گولا ن sawr ثور ʁwajaj غویی 3 31 xordɒd خرداد Jozerdan جوزه ردان dʒawzɒ جوزا ʁbargolaj غبرګولی 4 31 tir تیر Poshper پووش په ر saratɒn سرطان  tʃungaʂ چنګاښ 5 31 mordɒd / amordɒd مرداد / امرداد Gelawêj گلاويژ asad اسد zmaraj زمری 6 31 ʃahrivar شهریور Xermanan  خه رمانان sonbola سنبله wagaj وږی 7 30 mehr مهر Rezber  ره زه به ر mizɒn میزان təla تله 8 30 ɒbɒn آبان Gelarêzan گه لا ريژان aqrab عقرب laɻam لړم 9 30 ɒzar آذر Sermawez سه ر ما وه ز qaws قوس lindəj لیندۍ 10 30 dej دَی Befranbar به فرانبار dʒadi جدی marʁumaj مرغومی 11 30 bahman بهمن Rêbendan ريبه ندان dalwa دلو salwɑʁə سلواغه 12 29/30 espand / esfand اسفند Resheme ره شه مه howt حوت kab کب

ہزاروں سال سے رائج ایرانی تقویم کو جلالی تقویم کی نئی شکل بھی دی گئی جسے عمر خیام اور اس کے ساتھیوں نے سلطان جلال الدین ملک شاہ سلجوقی (1072-1092ء) کے کہنے پر بنایا گیا تھا۔

سلطان جلال الدین (ملک شاہ اول) کے نام پر اس تقویم کا نام جلالی تقویم رکھا گیا تھا اور یہ 15مارچ 1079 سے نافذ کیا گیا تھا۔ عمر خیام نے رصدگاہ میں تحقیق سے دریافت کیا تھا کہ زمین کا سورج کے گرد چکر 365.24219858156 دنوں میں پورا ہوتا ہے۔ اس کا یہ نتیجہ آج بھی اعشاریہ کے بعد چھ ہندسوں تک صحیح مانا جاتا ہے۔ اس پیمائش سے 5500 سالوں میں صرف ایک گھنٹے کی غلطی ہوتی ہے جبکہ گریگورین تقویم جو چار صدیوں بعد یورپ میں استعمال ہونا شروع ہوا اس میں محض 3300 سال میں پورے ایک دن کی غلطی ہونے کی گنجائش ہے۔

 مزید دیکھیے 
 نجوم
 تقویم
 ھجری تقویم
 اپریل فول
 چینی سال نو
 اصفہان رصد گاہ

 بیرونی روابط 
 بیرونی روابط برائے ہندی نجوم


زمرہ:ایران کی قومی علامات
زمرہ:ایرانی ثقافت
زمرہ:تقویم
زمرہ:فلکیات
زمرہ:مخصوص تقویم
زمرہ:ایرانی ایجادات
زمرہ:اسلامی سانچے
زمرہ:موجودہ وقت کی بنیاد پر تاریخ شمار سانچے
زمرہ:ویکی ڈیٹا سے مختلف مختصر وضاحت
زمرہ:افغان ثقافت
زمرہ:ایران میں وقت